تينچليك و ملی بیردملیک تشکیلاتي رهبرلریدن بیری خانم خدیجه عزیزغزنوی، کیله جک جمهور رییسلیک سيلاولريده يگانه نامزد عیال. او ایسه، اوزینی سلطان محمود غزنوی سلاله سيگه تیگیشلی بیلیب، خوجه ینی اوزبیک بولگنی اوچون اوزبیک تیليده صحبت قیلیشگه قادر.
خانم غزنوی بدخشان ولایتیده دنیاگه کیلیب، افغانستان نینگ قطار شمالی ولایت لریده اجتماعی بولیملرده فعالیت قیلگنینی تیلگه آله دی. همده کابل بیلیم یورتیده حقوق فاکولته سینی بیتیرگن. او حاضر فارمسیست بولمیده هم درس کوره یاتگنيني معلوم قيلگن.
خانم غزنوی بی بی سی اوزبیک خذمتی بیلن بولگن صحبتیده، افغان عیاللری کوچسیزایمسلیگینی تیلگه آلیب، کیله جک جمهوررییسلیک سيلاولريده غلبه قازانگن حالده، مملکت نی اوروش گردابیدن چیقه ریشگه قادر ایکنلیگینی ایتگن.
او، بی بی سی اوزبیک خذمتی بیلن بولگن صحبتیده اوز برنامه لری حقیده هم به تفصیل معلومات بیرگن.
azb_Arab pes_Arab azb_Arab azb_Arab